cyanic-selkie/wikianc huggingface dataset:
การบินไทย
ภาพลักษณ์
การบินไทยเป็นหนึ่งในไม่กี่สายการบินที่มีระเบียบการเปลี่ยนเครื่องแบบในตลอดการเดินทาง โดยพนักงานต้อนรับหญิงประจำเที่ยวบินระหว่างประเทศจะต้องเปลี่ยนเครื่องแบบจากชุดสูทสีม่วง (สำหรับแต่งกายนอกห้องโดยสาร) เป็นชุดไทยประเพณี (เห็นได้จากโฆษณาของสายการบิน) ขณะต้อนรับผู้โดยสารที่ขึ้นเครื่องบิน และต้องเปลี่ยนกลับเป็นชุดสูทเมื่อนำผู้โดยสารออกจากเครื่องบิน เว็บไซต์อาสค์เมนจัดอันดับ สุดยอดแอร์โฮสเตทสาวที่ฮอทที่สุด 10 สายการบินทั่วโลก โดยการบินไทยได้อันดับที่ 7 เว็บไซต์อาร์คเมนส์ ให้เหตุผลว่า พนักงานต้อนรับหญิงบนเครื่องบินดูดีในชุดเครื่องแบบโทนสีม่วง-ทอง รูปร่างหน้าตาสวยงาม การบริการระหว่างการเดินทางดี นอกจากนี้ยังยิ้มแย้มแจ่มใส เป็นมิตรและมารยาทงามอีกด้วย นอกจากนี้ การบินไทยยังถูกจัดให้เป็นสายการบินที่ดีที่สุด ลำดับ 5 ของโลก การบินไทยเป็นสายการบินที่คำนึงถึงสุขภาพผโดยสารเป็นสำคัญ โดยที่ผ่านมาการบินไทยได้นำเครื่องลงจอดฉุกเฉินที่ท่าอากาศยานนะฮะ
อย่างไรก็ตามเป็นที่ยอมรับ ว่าการบินไทยมีการแทรกแซงจากผู้มีอำนาจทางการเมืองโดยข้อเท็จจริงการบินไทยมีกรรมการผู้อำนวยการใหญ่ 17 คน (นับถึงปี พ.ศ. 2559)
ตราสัญลักษณ์
เมื่อวันที่ 29 มีนาคม พ.ศ. 2503 การบินไทยเปิดตัวตราสัญลักษณ์แบบแรก เป็นภาพตุ๊กตารำไทยซึ่งออกแบบโดย หม่อมเจ้าไกรสิงห์ วุฒิไชย นักออกแบบที่มีชื่อเสียงในสมัยนั้น ซึ่งเป็นผู้ออกเครื่องแบบพนักงานต้อนรับชุดแรกด้วย ต่อมาในปี พ.ศ. 2515 การบินไทยจัดจ้างวอลเตอร์ แลนเดอร์ แอนด์ แอสโซซิเอทส์ (Walter Landor & Associates) บริษัทโฆษณาระดับโลก ให้ออกแบบตราสัญลักษณ์ใหม่
จากนั้นราวปลายปี พ.ศ. 2517 คณะผู้แทนการบินไทยเดินทางไปพิจารณาเลือกแบบ ซึ่งคณะผู้ออกแบบนำเสนอกว่าสิบภาพ โดยภาพดอกบัวโดดเด่นที่สุด เนื่องจากมีสีสันกลมกลืนสดใส แต่มีผู้แทนคนหนึ่งเห็นว่า การบินไทยใช้ชื่อบริการว่าเอื้องหลวง หากใช้สัญลักษณ์ดอกบัวก็เป็นการขัดกัน จึงเสนอแนะแก่คณะผู้ออกแบบไว้ ซึ่งต่อมาในวันที่ 8 กันยายน พ.ศ. 2520 เดินอากาศไทยนำภาพดอกบัวดังกล่าว มาใช้เป็นตราสัญลักษณ์ใหม่ แทนภาพช้างเอราวัณสามเศียรอยู่กลางตราอาร์ม สองข้างซ้ายขวาประกอบด้วยภาพปีกนกซ้อนทับบนปีกเครื่องบิน
โดยในปีถัดมา (พ.ศ. 2518) คณะผู้ออกแบบพยายามดัดแปลงแก้ไขจากแบบที่เลือกไว้แล้ว จึงได้แบบที่คณะผู้แทนการบินไทยเห็นชอบเป็นเอกฉันท์ จึงนำมาใช้เป็นตราสัญลักษณ์ใหม่ ซึ่งคณะผู้ออกแบบอธิบายว่าเป็นภาพใบเสมา ซึ่งพบเห็นทั่วไปในประเทศไทย โดยจับวางตะแคงข้าง เพื่อต้องการสื่อถึงความเร็ว เนื่องจากนำมาใช้กับสายการบิน สำหรับสีทองมาจากแสงอร่ามของวัดวาอารามไทย สีม่วงสดมาจากกล้วยไม้ ดอกไม้สัญลักษณ์ของการบินไทย ส่วนสีชมพูมาจากดอกบัว
ทั้งนี้ มักใช้ประกอบกับตัวอักษรชื่อ "ไทย" หรือ "Thai" ตามรูปแบบเดียวกับที่ประกอบอยู่ในตราสัญลักษณ์ใหม่ของเดินอากาศไทย สำหรับตราสัญลักษณ์นี้มักมีผู้ตั้งข้อสังเกตว่า มีความคล้ายคลึงกับลักษณะของดอกรักเสียมากกว่า ผิดแต่เพียงสีที่แท้จริงของดอกรักเป็นขาว โดยตราสัญลักษณ์ดังกล่าวใช้มาถึง 30 ปี จนกระทั่ง พ.ศ. 2548 การบินไทยจัดจ้าง ห้างหุ้นส่วนอินเตอร์แบรนด์ (Interbrand Partnership) เป็นผู้ออกแบบลวดลายภายนอกตัวเครื่องบิน พร้อมทั้งเปลี่ยนแปลงสีสันภายในตราสัญลักษณ์ให้สดใสขึ้นกว่าเดิม และปรับปรุงตัวอักษรชื่อที่ประกอบอยู่กับตราสัญลักษณ์ โดยออกแบบขึ้นใหม่ และใช้อักษรอังกฤษตัวพิมพ์ใหญ่ทั้งหมด
คำขวัญ
คำขวัญภาษาไทยของการบินไทยคือ รักคุณเท่าฟ้า ปรากฏเป็นครั้งแรกเมื่อปี พ.ศ. 2521 เป็นชื่อใหม่ของวารสารภายใน ซึ่งเปลี่ยนจากเดิมคือ ข่าวการบินไทย (เริ่มเมื่อ พ.ศ. 2519) โดยวลีดังกล่าวมีที่มาจาก วิถีชีวิตของชาวไทย ดังที่พ่อแม่มักตั้งคำถามกับลูกว่า รักพ่อแม่แค่ไหน แล้วลูกก็มักตอบว่า "รักพ่อแม่เท่าฟ้า" ซึ่งสื่อความหมายถึงความรักที่กว้างใหญ่ไพศาลไปสุดขอบฟ้า จึงนำมาใช้เชิงเปรียบเทียบกับบริการของการบินไทย ทั้งนี้ คำขวัญของการบินไทยดังกล่าว เป็นที่รู้จักอย่างแพร่หลายในประเทศไทย จากผลงานเพลงชื่อเดียวกัน ของวงดนตรีเพื่อชีวิต คาราบาว ซึ่งเผยแพร่เป็นครั้งแรกเมื่อปี พ.ศ. 2528 ส่วนคำขวัญภาษาอังกฤษใช้ว่า Smooth as Silk ซึ่งแปลเป็นภาษาไทยได้ว่า นุ่มละมุนดุจแพรไหม มีชื่อเสียงมาจากเพลงชื่อเดียวกัน ที่กระจายเสียงภายในเครื่องก่อนเริ่มเที่ยวบิน และที่นำมาใช้ประกอบรายการการบินไทยไขจักรวาล
ฝูงบิน
ในวันที่ 31 ธันวาคม พ.ศ. 2557 การบินไทยทำการบินด้วยฝูงบิน 102 ลำ โดยรวมการบินไทยสมายล์ มากที่สุดนับตั้งแต่ก่อตั้ง บริษัท การบินไทย จำกัด (มหาชน) และ บริษัท การบินไทยสมายล์ จำกัด
หากไม่รวมการบินไทยสมายล์ การบินไทยทำการบินด้วยฝูงบินสูงสุด 91 ลำ ในวันที่ 31 ธันวาคม พ.ศ. 2555
ณ วันที่ 27 มีนาคม พ.ศ. 2564 การบินไทยทำการบินทั้งหมด 34 ลำ เมื่อรวมสายการบินไทยสมายล์ ฝูงบินทั้งหมด 103 ลำ
การจัดหา/ปลดระวาง
ณ วันที่ 23 กันยายน พ.ศ. 2560 อายุเฉลี่ยของฝูงบินของการบินไทยอยู่ที่ 9.3 ปี
การบินไทยปลดระวาง Boeing 747-400 6 ลำ และปรับปรุงที่นั่งในชั้นทุกชั้น จำนวน 12 ลำ จะปลดระวางระหว่าง พ.ศ. 2555-2556 ปลดระวาง A300-600 15 ลำ บินครั้งสุดท้าย 31 กรกฎาคม พ.ศ. 2557 ปลดระวาง Boeing 737-400 10 ลำ จะปลดระวางระหว่าง พ.ศ. 2558-2561 บินครั้งสุดท้าย 2 กันยายน พ.ศ. 2561 ปลดระวาง ATR72-201 2 ลำ ปลดระวางลำแรก เดือน มีนาคม พ.ศ. 2549 ลำที่สอง เดือนพฤศจิกายน พ.ศ. 2552 ปลดระว่าง A330-322 12 ลำทั้งหมดใน เดือน สิงหาคม ปี พ.ศ. 2560 จอดเครื่องรอขาย A340-500 4 ลำ จอดเครื่องรอขาย A340-600 6 ลำ บินครั้งสุดท้าย เดือนมีนาคม พ.ศ. 2558 การบินไทยปลดระวาง B747-400BCF 2 ลำในเดือนมีนาคม พ.ศ. 2558
การบินไทยสั่งซื้อเครื่องบินแอร์บัส เอ 380 จำนวน 6 ลำ ซึ่งจะส่งมอบตั้งแต่ พ.ศ. 2555-2556 จัดหาเข้าประจำการ A330-343X 15 ลำ มาครบแล้วเมื่อวันที่ 7 พฤษภาคม พ.ศ. 2556 B777-300ER สั่งซื้อ 6 ลำ กำหนดมอบส่งครบทุกลำเมื่อ กันยายน พ.ศ. 2558 A350-900 ซื้อ 4 ลำ กำหนดมอบส่งครบ พ.ศ. 2559-2560 A350-900 พ.ศ. 2559-2560 เช่าซื้อ 8 ลำโดยแบ่งเป็น 6 ลำ เช่าซื้อจาก (ALAFCO) ส่งมอบ พ.ศ. 2559 และ 2 ลำ เช่าซื้อจาก (CIT) ส่งมอบ พ.ศ. 2560 B787-8 เช่าซื้อ 6 ลำ มาครบแล้วในเดือนสิงหาคม พ.ศ. 2558 B787-9 เช่าซื้อ 2 ลำ ได้มาครบในเดือนพฤศจิกายน พ.ศ. 2560
วันที่ 5 พฤศจิกายน พ.ศ. 2563 การบินไทยประกาศขายเครื่องบินเพิ่มเติม 22 ลำ ประกอบด้วย B777-200 6 ลำ (HS-TJA, HS-TJB, HS-TJC, HS-TJD, HS-TJG, HS-TJH) / B777-300 6 ลำ (HS-TKA, HS-TKB, HS-TKC, HS-TKD, HS-TKE, HS-TKF) / B747-400 10 ลำ (HS-TGA, HS-TGB, HS-TGF, HS-TGG, HS-TGO, HS-TGP, HS-TGW, HS-TGX, HS-TGY, HS-TGZ) ถือเป็นการปลดประจำการฝูงบิน Boeing 747 และในรุ่น Boeing 777 เหลือเพียงรุ่น ER (Extended Range) เท่านั้น การประกาศขายเครื่องบินในครั้งนี้ถือเป็นส่วนหนึ่งของกระบวนการฟื้นฟูกิจการ
จากแผนฟื้นฟูกิจการของการบินไทย นอกจากการประกาศขายเครื่องบินแล้ว ทางบริษัทได้ระบุว่าจะทำการลดรุ่นของฝูงบินเหลือเพียง 6 รุ่น คือ A350XWB, B777-300ER, B787-8, B787-9 A320 ของไทยสไมล์ และนำ A330 จำนวน 3 ลำ กลับมาให้บริการ และลดรุ่นของเครื่องยนต์ของเครื่องบินที่ใช้เหลือ 5 รุ่นเท่านั้น
บริการในห้องโดยสาร
การบินไทยแบ่งการให้บริการภายในห้องโดยสาร ออกเป็น 4 ระดับ ได้แก่
รอยัลเฟิร์สคลาส (ชั้นหนึ่ง)
ในเครื่องบินแอร์บัส เอ 380-800 ที่นั่งโดยสารถูกออกแบบให้เป็นห้องพักผ่อนส่วนตัว มีความห่างระหว่างแถว 83 นิ้ว ความกว้างที่นั่ง 26.5 นิ้ว สามารถปรับเอนนอนเป็นแนวราบได้ถึง 180 องศาและติดตั้งอุปกรณ์สาระบันเทิงอย่างครบครันด้วยจอภาพ AVOD ระบบสัมผัสขนาด 23 นิ้ว ติดตั้งระบบ Wi-Fi อินเทอร์เน็ตสามารถเชื่อมต่อโทรศัพท์มือถือและอุปกรณ์สื่อสารได้ทุกชนิด พร้อมปลั๊กไฟส่วนตัวสำหรับคอมพิวเตอร์วางตักไว้บริการผู้โดยสาร นอกจากนี้การบินไทยยังติดตั้งห้องน้ำที่มีขนาดใหญ่เป็น 2 เท่าของห้องน้ำปกติ โดยออกแบบให้มีพื้นที่ส่วนตัวสำหรับให้ผู้โดยสารชั้นหนึ่งแต่งตัวได้อย่างสะดวกสบายด้วยเช่นกัน และในชั้นรอยัลเฟิร์สคลาสนี้สามารถเลือกเมนูอาหาร จากเมนูต่าง ๆ ทั้ง 22 รายการก่อนขึ้นเครื่องได้อีกด้วย
ปัจจุบันการบินไทยติดตั้งที่นั่งชั้นรอยัลเฟิร์สคลาสในเครื่องบินโบอิง 777-300ER จำนวน 3 ลำ ในเส้นทางลอนดอน โตเกียว และโอซากา
รอยัลซิลค์ (ชั้นธุรกิจ)
เปิดตัวครั้งแรกพร้อมกับแอร์บัส A340-500 มาในลักษณะแบบเปลือกหอย มีการติดตั้งชั้นธุรกิจนี้ในเครื่องบินโบอิง B747-400, 777-300, 777-200, 777-200ER, 777-300ER ความห่างระหว่างที่นั้ง 60-62 นิ้ว และความกว้างของที่นั่ง 20-21.5 นิ้ว สามารถปรับเอนได้สูงสุดถึง 170 องศา ในทุก ๆ ที่นั่งจะมีระบบนวด.โทรทัศน์ส่วนตัวระบบสัมผัส 10.4 และ 15 นิ้ว (ในเก้าอี้แบบใหม่) สามารถปรับเอนนอนเป็นแนวราบได้ถึง 180 องศา และยังมีที่นั่งแบบใหม่ที่ถูกติดตั้งบนแอร์บัส เอ 380 และโบอิง 777-300ER โดยจอ IFE มีขนาดใหญ่ถึง 17 นิ้ว และติดตั้งเข็มขัดนิรภัยแบบคาดผ่านเอว นอกจากนี้บนเครื่องบินแอร์บัส เอ 380 ยังมีรอยัลซิลค์ บาร์บริการอาหารและเครื่องดื่มอีกด้วย
อนึ่ง A330-300 รุ่นใหม่จะมีการปรับเปลี่ยนชั้นธุรกิจเป็นแบบใหม่จะมีในรุ่นแบบ A330 และ A33H ในเครื่องบินแบบ A330-343E มีบริการทั้งหมด 15 ลำแบ่งเป็น A330 8 ลำ A33H 7 ลำ ให้บริการในทวีปเอเซีย
พรีเมียมอีโคโนมี (ชั้นประหยัดพิเศษ)
เป็นการนำที่นั่งชั้นรอยัลซิลค์ในช่วงแถวหลังจากประตูคู่ที่สองของเครื่องบินลงมา มาขายในราคาที่ถูกลง แต่ในส่วนของการให้บริการอื่นๆ จะเหมือนกับชั้นประหยัดปกติ โดยให้บริการเฉพาะเที่ยวบินในแถบสแกนดิเนเวีย ที่ทำการบินโดยเครื่องบินรุ่น โบอิง B777-300ER
ชั้นประหยัด
ขนาดที่นั่งในชั้นประหยัดของการบินไทย มีขนาดใหญ่ถึง 36 นิ้ว ต่างจากโดยทั่วไปที่มีขนาด 34 นิ้ว โดยแถวที่นั่งจะถูกจัดวางในรูปแบบดังต่อไปนี้
ทุกที่นั่งในชั้นประหยัดบนเครื่องบิน แอร์บัส A330-300 จะถูกติดตั้งระบบมัลติมีเดีย (AVOD) หน้าจอระบบสัมผัส 9 นิ้ว ในทุกที่นั่ง แอร์บัส A33H 7 ลำ, A380-800 4 ลำ, โบอิง B777-300ER จะถูกติดตั้งระบบมัลติมีเดีย (AVOD) ระบบปฏิบัติการ หน้าจอระบบสัมผัส 10.6 นิ้ว และเครื่องบินแบบ โบอิง B787-8 จะถูกติดตั้งระบบมัลติมีเดีย (AVOD) ระบบปฏิบัติการ หน้าจอระบบสัมผัส 11 นิ้ว
นิตยสารประจำเที่ยวบิน
นิตยสารประจำเที่ยวบิน (Inflight Magazine) ของการบินไทย มีชื่อว่า "สวัสดี " (Sawasdee) ออกเป็นฉบับปฐมฤกษ์เมื่อเดือนมิถุนายน พ.ศ. 2514 เนื้อหาส่วนมากนำเสนอบทความสารคดี ว่าด้วยความเป็นไทย โดยเฉพาะประเพณีและวัฒนธรรม ที่เขียนขึ้นใหม่โดยเฉพาะเป็นภาษาอังกฤษทั้งฉบับ มิได้นำบทความที่เคยตีพิมพ์ในนิตยสารอื่นมาลงซ้ำ นอกจากนั้น ยังมีภาพประกอบที่สวยงามโดดเด่นอีกด้วย
นิตยสารประจำเที่ยวบินของเดินอากาศไทย มีชื่อว่า "กินรี " (Kinnaree) ออกเป็นฉบับปฐมฤกษ์เมื่อเดือนกรกฎาคม พ.ศ. 2527 เนื้อหาส่วนมากนำเสนอบทความสารคดี ว่าด้วยสารบันเทิงปกิณกะ โดยเฉพาะความเป็นไทย ประเพณีและวัฒนธรรมไทย ซึ่งเขียนขึ้นใหม่โดยเฉพาะเป็นภาษาไทยทั้งฉบับ อนึ่ง ในเดือนมีนาคม พ.ศ. 2531 กินรีออกฉบับพิเศษ "41 ปี เดินอากาศไทย" ก่อนที่จะรวมกิจการเข้ากับการบินไทย ในวันที่ 1 เมษายนด้วย
หลังจากนั้น การบินไทยจึงเป็นเจ้าของนิตยสารทั้งสองฉบับ โดยสวัสดียังคงเป็นนิตยสารประจำเที่ยวบินระหว่างประเทศ และกินรีกลายเป็นนิตยสารประจำเที่ยวบินภายในประเทศ จนกระทั่งในเดือนเมษายน พ.ศ. 2552 มีการเปลี่ยนแปลงให้นิตยสารสวัสดี ตีพิมพ์เป็นสองภาษาควบคู่กัน โดยให้บริการทั้งเที่ยวบินระหว่างประเทศและภายในประเทศ ส่วนนิตยสารกินรี การบินไทยขายกิจการไปให้กับธนาคารกรุงเทพ เพื่อใช้เป็นชื่อนิตยสารสำหรับลูกค้าธนาคารที่เป็นสมาชิก
อุบัติการณ์และอุบัติเหตุ
• 10 มิถุนายน พ.ศ. 2566 - การบินไทยเที่ยวบินที่ 683 เครื่องบิน Airbus A330-300 ทะเบียน HS-TEO จากโตเกียวฮาเนดะไปกรุงเทพ เกิดอุบัติการณ์ปลายปีกเฉี่ยวชนกับหางเครื่องบินของสายการบิน EVA air
การบินไทยไขจักรวาล
การบินไทยเป็นผู้สนับสนุนให้มีรายการโทรทัศน์ ประเภทตอบปัญหาชิงรางวัลและทุนการศึกษาแก่เยาวชน ซึ่งมีชื่อว่า "การบินไทยไขจักรวาล" ที่จัดแข่งขันระหว่างนักเรียนระดับชั้นมัธยมผู้แทนโรงเรียนต่าง ๆ กลุ่มละสามคน โดยแต่ละครั้งจะแข่งขันกันระหว่างสองโรงเรียน ดำเนินรายการโดย พลตรีถาวร ช่วยประสิทธิ์ (พ.ศ. 2518-2521) และหม่อมราชวงศ์ถนัดศรี สวัสดิวัตน์ (พ.ศ. 2521-2546) (เวลาต่อมาจึงได้เพิ่ม รัตน์มณี มณีรัตน์ เป็นพิธีกรดำเนินรายการร่วมไปด้วย ซึ่งบางครั้งทำหน้าที่ดำเนินรายการแทนเพียงคนเดียว) ออกอากาศทุกวันอังคาร สัปดาห์ที่ 1 และ 3 ของเดือน เวลา 17:00-17:30 น. (ต่อมาย้ายไปออกอากาศทุกวันศุกร์ สัปดาห์และเวลาออกอากาศเดียวกัน) ถ่ายทอดสดจากห้องส่งสถานีวิทยุโทรทัศน์กองทัพบก เป็นระยะเวลาถึง 28 ปี ระหว่าง พ.ศ. 2518-พ.ศ. 2546 ทั้งนี้ นักเรียนที่ชนะการตอบปัญหาประจำสัปดาห์ จะได้รับทุนการศึกษา ส่วนนักเรียนที่ชนะเลิศการตอบปัญหาประจำปี จะได้รับรางวัลเป็นตั๋วเครื่องบินไปกลับต่างประเทศ พร้อมกิจกรรมทัศนศึกษา ซึ่งการบินไทยเป็นผู้ออกค่าใช้จ่ายทั้งหมด
คดีความ
การบินไทยได้ฟ้องร้องโคอิโตะ ในกรณีที่มิสามารถติดตั้งเก้าอี้โดยสารภายในเครื่องบินแอร์บัส เอ 330 ในชั้นประหยัดทั้ง 5 ลำได้ส่งผลให้การบินไทยไม่มีโอกาสในการนำเครื่องบินบริการแก่ผู้โดยสาร ค่าเสียโอกาสในการบำรุงเครื่องบินและยังต้องหาบริการอื่นๆเพื่อดำเนินการในการติดตั้งเก้าอี้โดยสารใหม่ กรณีนี้เกิดขึ้นเมื่อการบินไทยว่าจ้างโคอิโตะติดตั้งเก้าอี้ในชั้นประหยัดโดยในระยะแรกเป็นไปด้วยดีแต่เมื่อถึงต้นปี พ.ศ. 2553 บริษัทดังกล่าวไม่ได้การรับรองจากกรมการบินประเทศญี่ปุ่นเนื่องจากการที่ดังกล่าวบริษัทเปลี่ยนมาตรฐาน ส่งผลให้ 2 รายการ จาก 18 รายการ ไม่ได้รับการรับรองความปลอดภัยจากประเทศญี่ปุ่น เรื่องดังกล่าวนอกจากกระทบต้องเครื่องบินแบบแอร์บัส เอ 330 ยังกระทบต่อเครื่องบินแบบโบอิง 777-300 HS-TKE โดยเครื่องบินลำดังกล่าวขายที่นั่งได้น้อยลงเพราะต้องขายเฉพาะที่นั่งที่ติดตั้งจากบริษัทโคอิโตะเพียงส่วนหนึ่งก่อนที่บริษัทดังกล่าวจะถูกถอนใบอนุญาต
31 กรกฎาคม
วันที่ 31 กรกฎาคม เป็นวันที่ 212 ของปี (วันที่ 213 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 153 วันในปีนั้น
จักรพรรดิบิดัตสึ
จักรพรรดิบิดัตสึ (敏達天皇) (พ.ศ. 1115 – พ.ศ. 1128) จักรพรรดิองค์ที่ 30 ของประเทศญี่ปุ่น ตามที่ได้จัดเรียงไว้ในรายพระนามจักรพรรดิญี่ปุ่น
รัชสมัยของจักรพรรดิบิดัตสึเริ่มต้นในปี ค.ศ. 572 และสิ้นสุดในปี ค.ศ. 585 อย่างไรก็ตามไม่มีวันที่แน่นอนสำหรับพระชนมชีพหรือรัชสมัยของจักรพรรดิ
อ้างอิง
538 585
พายุทุเรียน
ทุเรียน เป็นชื่อพายุหมุนเขตร้อนในรายชื่อชุดที่ 1 ลำดับที่ 26 ของมหาสมุทรแปซิฟิกตะวันตกฝั่งเหนือ ส่งโดยประเทศไทย พายุทุเรียนนั้นอาจหมายถึง
ทุเรียน ถูกถอนออกจากรายชื่อหลังฤดูพายุไต้ฝุ่นแปซิฟิก พ.ศ. 2549 และแทนที่ด้วยชื่อ มังคุด (Mangkhut) ในฤดูพายุไต้ฝุ่นแปซิฟิก พ.ศ. 2556 ต่อมาก็ถูกถอนออกไปอีกครั้งในฤดูพายุไต้ฝุ่นแปซิฟิก พ.ศ. 2561
ภาวะต่อมไทรอยด์ทำงานน้อย
ภาวะต่อมไทรอยด์ทำงานน้อย (hypothyroidism) เป็นโรคระบบต่อมไร้ท่อชนิดหนึ่ง ทำให้ต่อมไทรอยด์ผลิตฮอร์โมนไทรอยด์ออกมาไม่เพียงพอต่อความต้องการของร่างกาย ผู้ป่วยอาจมีอาการได้หลายอย่าง เช่น ทนความหนาวไม่ได้ รู้สึกอ่อนเพลีย ท้องผูก หัวใจเต้นช้า ซึมเศร้า และน้ำหนักเพิ่ม ผู้ป่วยบางรายอาจมีต่อมไทรอยด์โตกว่าปกติ เรียกว่าคอพอก หากหญิงตั้งครรภ์ป่วยจากภาวะนี้แล้วไม่ได้รับการรักษาจะทำให้ทารกมีพัฒนาการทางร่างกายและสติปัญญาล่าช้า หรือเกิดกลุ่มอาการขาดไอโอดีนตั้งแต่กำเนิดได้
การเสริมไอโอดีนในเกลือสามารถป้องกันภาวะต่อมไทรอยด์ทำงานน้อยได้ในหลายๆ พื้นที่ สำหรับผู้ป่วยที่มีภาวะนี้แล้วสามารถรักษาได้โดยการใช้ฮอร์โมนสังเคราะห์ชดเชยฮอร์โมนไทรอยด์ที่ขาด แพทย์จะปรับขนาดยาตามอาการและระดับของฮอร์โมนทั้ง TSH และไทรอกซีน ยานี้ปลอดภัยใช้ได้ในหญิงตั้งครรภ์ การกินอาหารที่มีไอโอดีนเพียงพอเป็นมาตรการสำคัญในการป้องกันโรค แต่หากได้รับไอโอดีนมากเกินไปก็สามารถทำให้เกิดภาวะต่อมไทรอยด์ทำงานน้อยได้เช่นกัน
ทั่วโลกมีประชากรที่ขาดไอโอดีนอยู่ประมาณหนึ่งพันล้านคน แต่ยังไม่ชัดเจนว่าในจำนวนนี้ทำให้เกิดภาวะต่อมไทรอยด์ทำงานน้อยเป็นจำนวนเท่าไร ในสหรัฐพบผู้ป่วยภาวะต่อมไทรอยด์ทำงานน้อยประมาณ 0.3-0.4% ของประชากร นอกจากนี้ยังมีภาวะต่อมไทรอยด์ทำงานน้อยชนิดไม่ทำให้เกิดอาการ (subclinical hypothyroidism) พบในสหรัฐ 4.3-8.5% ของประชากร ภาวะนี้ผู้ป่วยจะมีฮอร์โมน TSH สูงแต่ไทรอกซีนจะปกติ ภาวะต่อมไทรอยด์ทำงานน้อยพบในผู้หญิงมากกว่าผู้ชาย มักพบในคนที่มีอายุมากกว่า 60 ปี นอกจากพบในมนุษย์แล้วยังพบในสุนัข แมว และม้าด้วย แต่พบได้น้อยมาก
จีมง อูนซู
จีมง กัสตง อูนซู (Djimon Gaston Hounsou, ; เกิด 24 เมษายน พ.ศ. 2507) เป็นนักแสดงและนายแบบชาวเบนิน-อเมริกัน อูนซูเริ่มอาชีพของเขาโดยปรากฏตัวในมิวสิกวิดีโอ เขาเปิดตัวภาพยนตร์ในบท Sandra Bernhard ของภาพยนตร์เรื่อง Without You I'm Nothing (1990) และได้รับการยอมรับอย่างกว้างขวางจากบทบาทของเขาในฐานะ Cinqué ในภาพยนตร์ของ สตีเวน สปีลเบิร์ก เรื่อง Amistad (1997) เขาได้รับการยอมรับมากขึ้นจากบทบาทใน Gladiator (2000), In America (2003) และ Blood Diamond (2006) ได้รับการเสนอชื่อเข้าชิงรางวัลออสการ์สาขานักแสดงสมทบชายยอดเยี่ยมสำหรับภาพยนตร์เรื่องหลังทั้งสองเรื่อง นอกจากนี้เขายังรับบทเป็นศัตรูใน Furious 7 (2015) เขาได้รับการเสนอชื่อเข้าชิงรางวัลลูกโลกทองคำและรางวัล Screen Actors Guild สามรางวัล จีมง อูนซู มีบทบาทสำคัญเช่นกันในภาพยนตร์เรื่อง Forces spéciales ของฝรั่งเศสในปี พ.ศ. 2554
ในจักรวาลภาพยนตร์มาร์เวล เขารับบทเป็น Korath the Pursuer ใน Guardians of the Galaxy (2014) และ Captain Marvel (2019) นอกจากนี้ใน DC Extended Universe เขารับบทเป็นราชาชาวประมงใน Aquaman (2018) และ the wizard Shazam ใน Shazam! (2019)
คณะรัฐมนตรีญี่ปุ่น
คณะรัฐมนตรีญี่ปุ่น เป็นองค์การฝ่ายบริหารสูงสุดของรัฐบาลญี่ปุ่นที่ประกอบด้วยนายกรัฐมนตรีซึ่งแต่งตั้งโดยจักรพรรดิหลังจากได้รับการเสนอชื่อโดยสภานิติบัญญัติแห่งชาติ และสมาชิกคนอื่น ๆ มากสุดอีก 19 คน เรียกว่ารัฐมนตรี นายกรัฐมนตรีได้รับการเสนอชื่อโดยสภานิติบัญญัติแห่งชาติ และรัฐมนตรีส่วนที่เหลือจะได้รับการแต่งตั้งและถูกขับไล่โดยนายกรัฐมนตรี คณะรัฐมนตรีจะรับผิดชอบต่อสภานิติบัญญัติแห่งชาติร่วมกัน และจะต้องลาออกจากตำแหน่งหากมีการเสนอการอภิปรายไม่ไว้วางใจโดยสภานิติบัญญัติแห่งชาติ
การแต่งตั้ง
ภายใต้รัฐธรรมนูญแห่งญี่ปุ่น รัฐมนตรีได้รับการแต่งตั้งหลังจากการคัดเลือกบุคคลเพื่อดำรงตำแหน่งนายกรัฐมนตรี สมาชิกส่วนใหญ่ของคณะรัฐมนตรีรวมถึงนายกรัฐมนตรีจะต้องเป็นสมาชิกสภานิติบัญญัติแห่งชาติและจะต้องเป็นพลเรือนทุกคน ภายใต้กฎหมายคณะรัฐมนตรี จำนวนของรัฐมนตรี (ไม่รวมนายกรัฐมนตรี) ต้องถึง 14 คนหรือน้อยกว่า แต่จำนวนนี้อาจเพิ่มขึ้นสูงสุดถึง 19 คนหากมีเหตุจำเป็นพิเศษ ถ้ารัฐมนตรีส่วนใหญ่ลาออก ก็จะยังปฏิบัติราชการแผ่นดินต่อไปจนถึงการแต่งตั้งนายกรัฐมนตรีคนใหม่ ขณะที่ยังคงดำรงตำแหน่ง การดำเนินการทางกฎหมายต่อรัฐมนตรีจะกระทำไม่ได้หากนายกรัฐมนตรีไม่อนุญาต อีกทั้งคณะรัฐมนตรีจะต้องลาออกทั้งคณะหากเกิดสถานการณ์ดังต่อไปนี้:
อำนาจ
คณะรัฐมนตรีใช้อำนาจ 2 ทาง อำนาจบางส่วนถูกใช้ภายใต้พระปรมาภิไธยของจักรพรรดิโดย "คำแนะนำและการเห็นชอบ" ของคณะรัฐมนตรี อำนาจอีกส่วนถือโดยคณะรัฐมนตรีอย่างเด่นชัด ขณะที่ประเทศอื่น ๆ ภายใต้ระบอบราชาธิปไตยภายใต้รัฐธรรมนูญ จักรพรรดิทรงไม่ถืออำนาจสูงสุดตามตำแหน่งของพระองค์ แต่รัฐธรรมนูญได้บัญญัติอำนาจบริหารให้เป็นของคณะรัฐมนตรีแทน ด้วยเหตุนี้ กิจการราชการแผ่นดินต่าง ๆ จึงกระทำโดยคณะรัฐมนตรีวันต่อวัน
นูโปโกดิ
นูโปโกดิ (Ну, погоди!, "Well, Just You Wait!") เป็นซีรีส์แอนิเมชัน ของ สหภาพโซเวียต และ รัสเซีย ผลิตโดย โซยุซมุลต์ฟิล์ม ซีรีส์ออกอากาศครั้งแรกในปี 1969 โดยเป็นแอนิเมชันที่เป็นที่นิยมใน สหภาพโซเวียต และ ประเทศในกลุ่มตะวันออก ตอนสุดท้ายออกอากาศในปี 2006 โดยซีรีส์นี้เป็นแนวตลก และ ผจญภัย โดยเป็นเรื่องราวของ artistic Wolf (Волк), ซึ่งใช้ทุกวิธีในการจับและกินกระต่าย Hare (Заяц Zayats)
ซูซูบาแลนด์ (แอนิเมชัน)
ซูซูบาแลนด์ (Zuzubalândia) เป็นการ์ตูนทีวีแอนิเมชันของประเทศบราซิล ออกอากาศทางช่องบูมเมอแรง สร้างโดย มาเรียนา คัลตาบิอาโน อิงจากหนังสือ Jujubalândia ปี พ.ศ. 2540 และละครโทรทัศน์ของเด็กชื่อเดียวกัน ฉายตอนแรกเมื่อวันที่ 25 พฤษภาคม พ.ศ. 2561
ดาวเคราะห์มหาสมุทร
ดาวเคราะห์มหาสมุทร หรือ ดาวเคราะห์น้ำ (Ocean planet) คือดาวเคราะห์ตามสมมติฐานประเภทหนึ่งที่ประกอบด้วยน้ำเป็นหลัก และ อาจมีไฮโดรสเฟียร์ปกคลุมชั้นบรรยากาศ โดยทั่วไปแล้วพื้นผิวทั้งหมดของดาวเคราะห์ประเภทนี้จะจมอยู่ใต้ปริมาณน้ำมหาศาล ซึ่งอาจลึกได้หลายร้อยกิโลเมตร ลึกมากกว่าตำแหน่งใด ๆ ของมหาสมุทรบนโลก ความดันเนื่องจากแรงกดทับอันมหาศาลของน้ำด้านบนอาจก่อให้เกิดชั้นน้ำแข็งขึ้นภายใต้มหาสมุทร ชั้นน้ำแข็งที่เกิดขึ้นจากความกดดันนี้ไม่จำเป็นที่จะต้องเย็นเหมือนก้อนน้ำแข็งธรรมดาเสมอไป
หากดาวเคราะห์มหาสมุทรโคจรอยู่ใกล้ดาวฤกษ์แม่จนทำให้อุณหภูมิสูงถึงจุดเดือดของน้ำแล้ว น้ำจะอยู่ในสถานะวิกฤตยิ่งยวดและทำให้ไม่สามารถกำหนดอาณาเขตของพื้นผิวดาวเคราะห์ได้อีกต่อไป สำหรับดาวเคราะห์มหาสมุทรที่เย็นกว่า ก็อาจยังคงมีชั้นบรรยากาศที่หนากว่าโลกมากเนื่องจากประกอบด้วยไอน้ำปริมาณมหาศาล สามารถนำไปสู่ภาวะเรือนกระจกขั้นรุนแรงได้ ดาวเคราะห์น้ำขนาดเล็กควรมีชั้นบรรยากาศเบาบางกว่าเนื่องจากมีแรงโน้มถ่วงต่ำ ซึ่งน้ำสามารถระเหยได้ง่ายกว่าดาวเคราะห์ที่มีมวลมาก และในทางทฤษฎี ดาวเคราะห์น้ำขนาดเล็กอาจมีคลื่นสูงกว่าดาวเคราะห์ขนาดใหญ่เพราะมีแรงโน้มถ่วงต่ำกว่าเช่นกัน ดาวเคราะห์มหาสมุทรอาจเป็นที่อยู่อาศัยของสิ่งมีชีวิตใต้น้ำได้
ดาวเคราะห์นอกระบบที่เข้าข่าย
ดาวเคราะห์นอกระบบที่มีคุณสมบัติเข้าข่ายดาวเคราะห์มหาสมุทรมากที่สุดในปัจจุบันคือ กลีเซอ 1214 บี ซึ่งสังเกตโดยกล้องโทรทรรศน์อวกาศเคปเลอร์ ผลจากการสังเกตพบว่ามีความเป็นไปได้สูงที่ชั้นบรรยากาศของดาวเคราะห์ดวงนี้ประกอบด้วยไอน้ำปริมาณมหาศาล เมื่อรวมกับปัจจัยอื่นทำให้เราสามารถตั้งสมมติฐานได้ว่าดาวเคราะห์ดวงนี้ประกอบด้วยน้ำเป็นส่วนใหญ่ ความคาดหวังที่กล้องโทรทรรศน์อวกาศเคปเลอร์จะค้นพบดาวเคราะห์ในลักษณะนี้เพิ่มขึ้นอีกมาก เมื่อกลางเดือนเมษายน พ.ศ. 2556 ก็มีการค้นพบดาวเคราะห์จำนวน 5 ดวงในระบบดาวเคปเลอร์-62 ดาวเคราะห์ 2 ดวงในจำนวนนี้ (ได้แก่ เคปเลอร์-62 อี และ เอฟ) เข้าข่ายการเป็นดาวเคราะห์มหาสมุทร และมีความเป็นไปได้ที่จะมีสิ่งมีชีวิตเนื่องจากดาวเคราะห์ทั้งสองดวงตั้งอยู่ในย่านเขตอาศัยได้ นอกจากนี้ ดาวเคราะห์ที่เป็นที่รู้จักอีกดวง เคปเลอร์-22บี ซึ่งเป็นดาวเคราะห์นอกระบบในเขตอาศัยได้ดวงแรกที่ถูกค้นพบ ก็อาจเป็นดาวเคราะห์มหาสมุทรเช่นกัน
ดาวเคราะห์มหาสมุทรในบันเทิงคดี
เรื่องราวเกี่ยวกับดาวเคราะห์มหาสมุทรยังถูกนำมาใช้ในบันเทิงคดีแนววิทยาศาสตร์ ในจักรวาลขยายของ สตาร์ วอร์ส มีการกล่าวถึงดาวเคราะห์นาม Manaan, Dac และ Kamino ดาวเคราะห์สองดวงแรกไม่ได้เป็นดาวเคราะห์มหาสมุทรโดยสมบูรณ์ เนื่องจากมีแผ่นดินอยู่บ้างเล็กน้อย ส่วนดาวเคราะห์ดวงที่สามเป็นดาวเคราะห์มหาสมุทรโดยสมบูรณ์ในยุคที่ถูกกล่าวถึง หากแต่ในอดีตกาลเคยมีแผ่นดิน แต่จมลงสู่ใต้น้ำเนื่องจากน้ำแข็งละลาย
ละครโทรทัศน์ชุด สตาร์ เทรค: โวเยเจอร์ มีการกล่าวถึงดาวเคราะห์ชื่อ The Waters ซึ่งตามหลักเป็นดาวเคราะห์มหาสมุทร อย่างไรก็ตาม เนื้อเรื่องกล่าวว่าเกิดจากการประดิษฐ์ขึ้นมาโดยใช้เครื่องสร้างแรงโน้มถ่วงดูดน้ำจากดาวเคราะห์ดวงอื่นแล้วสร้างเป็นดาวเคราะห์น้ำทรงกลมขึ้นมาใหม่
ภาพยนตร์เรื่อง อินเตอร์สเตลลาร์ ทะยานดาวกู้โลก (2014) ในฉากหนึ่งมีการดำเนินเรื่องบนดาวเคราะห์มหาสมุทรชื่อ ดาวเคราะห์ของมิลเลอร์ (Miller's planet) ซึ่งดาวทั้งดวงปกคลุมไปด้วยน้ำแต่ตื้นเขินมากจนมนุษย์สามารถลงไปเดินได้ และมีคลื่นยักษ์ที่เกิดจากแรงไทดัลระหว่างดาวเคราะห์กับหลุมดำที่ดาวเคราะห์ดวงนี้โคจรอยู่รอบ
วัดสังเวชวิศยารามวรวิหาร
วัดสังเวชวิศยารามวรวิหาร [สัง-เวด-วิด-สะ-ยา-ราม] เป็นพระอารามหลวงชั้นตรี ชนิดวรวิหาร สังกัดคณะสงฆ์ฝ่ายมหานิกาย ตั้งอยู่ที่แขวงวัดสามพระยา เขตพระนคร กรุงเทพมหานคร วัดยังเปิดการเรียนการสอนพระอภิธรรม และมีโรงเรียนมัธยมที่ตั้งอยู่ในบริเวณวัด
ประวัติ
วัดตั้งวัด เมื่อ พ.ศ. 2315 ได้รับพระราชทานวิสุงคามสีมา พ.ศ. 2315 เดิมเรียกว่า วัดสามจีน ตามตำนานเล่าว่า ชาวจีน 3 คน ร่วมกันสร้างวัด ต่อมาเรียกชื่อวัดว่า วัดบางลำพู ตามชื่อตำบล ในสมัยรัชกาลที่ 1 สมเด็จพระบวรราชเจ้ามหาสุรสิงหนาทโปรดให้บูรณปฏิสังขรณ์วัดบางลำพูพระราชทานแก่นักชี พระอัยยิกาของพระเจ้าราชวรวงศ์เธอ พระองค์เจ้ากำพุชฉัตร พระธิดา นักชีเป็นพระมารดาของเจ้าจอมมารดานักองค์อี พระธิดาในสมเด็จพระนารายณ์ราชา พระเจ้ากรุงกัมพูชา ต่อมารัชกาลที่ 3 โปรดให้บูรณะวัดใหม่ ได้ย้ายพระอุโบสถไปสร้างในสถานที่ตั้งปัจจุบัน ในสมัยรัชกาลที่ 4 โปรดให้นายสุดปลัดกรมช่างหล่อ บูรณะพระประธานในพระอุโบสถแล้วพระราชทานนามวัดว่า "วัดสังเวชวิศยาราม"
ปี พ.ศ. 2412 วัดสังเวชวิศยารามประสบอัคคีภัย เหลือเพียงพระอุโบสถ ศาลาการเปรียญ หอระฆังล่าง หอไตรคณะล่าง ศาลาหน้าพระวิหารที่เป็นโรงเรียนปัจจุบัน พระบาทสมเด็จพระจุลจอมเกล้าเจ้าอยู่หัวเสด็จพระราชดำเนินมาทรงบัญชาการดับเพลิงที่สะพานข้ามคลองบางลำพู (สะพานฮงอุทิศ) และโปรดให้รื้อพระเมรุที่ถวายพระเพลิงพระบรมศพพระบาทสมเด็จพระจอมเกล้าเจ้าอยู่หัว ไปสร้างเป็นกุฏิและเสนาสนะต่าง ๆ แล้วโปรดให้พระเจ้าบรมวงศ์เธอ กรมขุนภูวนัยนฤเบนทราธิบาลดำเนินการบูรณปฏิสังขรณ์อาคารเสนาสนะให้สมบูรณ์ ต่อมาในสมัยรัชกาลที่ 6 มีการปฏิสังขรณ์พระอารามใหม่ทั้งหมด มีปรับปรุงและก่อสร้างอาคารและสิ่งปลูกสร้างภายในวัดเพิ่มเติม พร้อมกับมีการสร้างสะพานข้างคลองบางลำพู จากประตูช่องกุดเดิมเชื่อมต่อถนนทางเข้าวัด กล่าวได้ว่า ภายในวัดที่ปรากฎให้เห็นในปัจจุบัน ส่วนใหญ่เป็นงานช่างฝีมือสมัยรัชกาลที่ 6 ลงมา
อาคารเสนาสนะ
พระอุโบสถเป็นอาคารก่ออิฐถือปูน มีพาไลด้านหน้าและด้านหลัง หลังคามุงประเบื้อง ประดับช่อฟ้า ใบระกา หางหงส์ หน้าบันปูนปั้นลายดอกไม้จีน ผนังภายในเขียนเป็นลายประแจจีน ดอกไม้ร่วง เพดานล่องชาดลอยดาวฉลุทอง บานประตูหน้าต่างเขียนลายรดน้ำ พัทธสีมาอยู่ในซุ้มก่ออิฐถือปูนรูปมณฑป กำแพงแก้วก่ออิฐถือปูน ภายในอุโบสถประดิษฐานพระประธาน เป็นพระพุทธรูปปางมารวิชัย ลงรักปิดทอง ฝีมือช่างสมัยทวารวดี ขนาดสูง 3 เมตร หน้าตักกว้าง 4.35 เมตร
พระวิหารเป็นอาคารก่ออิฐถือปูนมีพาไลหน้าหลัง หลังคามุงกระเบื้อง ประดับช่อฟ้า ใบระกา ทำด้วยไม้ ลงรักปิดทอง บานประตูหน้าต่างเขียนลายรดน้ำ เพดานล่องชาด ลอยดาวฉลุทอง วัดมีเจดีย์ทรงปรางค์ มี 8 องค์ อยู่ด้านหลังพระอุโบสถ มีลักษณะทั่วไปเดียวกับเจดีย์ทรงปรางค์สมัยต้นรัตนโกสินทร์ พระปรางค์องค์ใหญ่ล้อมรอบด้วยพระปรางค์องค์เล็ก 7 องค์ ตั้งอยู่บนกำแพงแก้ว
อาคารเสนาสนะอื่น ได้แก่ พระวิหารพระศรีอาริยเมตไตรย์ หอพระไตรปิฏก หอระฆัง
วัฒนธรรมเหอหมู่ตู้
วัฒนธรรมเหอหมู่ตู้ (河姆渡文化, Hemudu Culture}) (5500 ถึง 3300 ปีก่อนคริสตกาล ) เป็นวัฒนธรรมในยุคหินใหม่ ในภูมิภาคเจียงหนาน ที่แพร่กระจายจากที่ราบทางฝั่งตะวันออกเฉียงใต้ของอ่าวหางโจว ในมณฑลเจ้อเจียง ไปจนถึงหมู่เกาะโจวชาน วัฒนธรรมเหอหมู่ตู้อาจแบ่งออกเป็นช่วงต้นและช่วงปลาย คือ ก่อนและหลัง 4000 ปีก่อนคริสตกาลตามลำดับ
ความสำคัญทางโบราณคดี
แม่น้ำแยงซีเป็นแม่น้ำที่ยาวที่สุดในเอเชียทอดข้ามแผ่นดินจีน 6,000 กม. แม้ว่าจะมีความยาวและขนาดพื้นที่ลุ่มแม่น้ำเกินกว่าแม่น้ำหวง แต่อารยธรรมโบราณที่ถือกำเนิดในลุ่มแม่น้ำแยงซีไม่เป็นที่รู้จักมาก่อน เนื่องจากผู้คนเชื่อมาโดยตลอดว่าต้นกำเนิดของอารยธรรมจีน คือ ที่ราบลุ่มแม่น้ำหวง มีเพียงอารยธรรมลุ่มแม่น้ำหวงเท่านั้นที่เป็นกระแสหลักของประวัติศาสตร์ แต่การค้นพบที่น่าตื่นเต้นของแหล่งวัฒนธรรมในตอนล่างของแม่น้ำแยงซียังคงปรากฏอยู่เรื่อยมา วัฒนธรรมเหอหมู่ตู้ถูกค้นพบครั้งแรกในปีพ.ศ. 2516 และมีการขุดสำรวจแหล่งโบราณคดีเหอหมู่ตู้สองครั้งในปีพ.ศ. 2516 - 2517 และ 2520 - 2521 ลักษณะสำคัญของเครื่องปั้นดินเผาในวัฒนธรรมเหอหมู่ตู้ คือ เครื่องปั้นดินเผาสีดำ หัตถกรรมจากกระดูกของวัฒนธรรมเหอหมู่ตู้มีความก้าวหน้าอย่างมาก เช่น หัวฉมวก ขอเบ็ด หัวลูกดอก นกหวีด กริชสั้น กรวย เครื่องถ้วย เลื่อย ฯลฯ ได้รับการขัดเกลาอย่างประณีตโดยเฉพาะการพบลายนกสลักบนตัวเครื่องใช้เหล่านั้น เครื่องมือกสิกรรมที่พบมากและเป็นเอกลักษณ์ของวัฒนธรรมเหอหมู่ตู้ คือ เสียม ในแง่ของสถาปัตยกรรมมีการพบซากอาคารยกพื้นจำนวนมากในพื้นที่ รูปแบบสถาปัตยกรรมของวัฒนธรรมเหอหมู่ตู้ส่วนใหญ่เป็นอาคารยกพื้นมีโครงเสาไม้ (干栏式建筑) เป็นรูปแบบเฉพาะของทางตอนใต้ของแม่น้ำแยงซีในประเทศจีนตั้งแต่ยุคหินใหม่ ซึ่งแตกต่างจากบ้านกึ่งห้องใต้ดินในช่วงเวลาเดียวกันในภาคเหนือ ดังนั้นวัฒนธรรมยุคหินใหม่ทางตอนล่างของแม่น้ำแยงซีจึงเป็นอีกสายอารยธรรมหลักของจีนที่สำคัญที่แสดงถึงการพัฒนาของอารยธรรมจีนโบราณซึ่งแตกต่างจากวัฒนธรรมหย่างเฉาในที่ราบตอนกลาง ในบรรดามรดกทางวัฒนธรรมที่ขุดพบจำนวนมากของวัฒนธรรมเหอหมู่ตู้ ที่สำคัญที่สุดคือ การค้นพบข้าวที่มาจากการเพาะปลูกจำนวนมาก มีการขุดพบแกลบจำนวนมากจากพื้นที่ระหว่างการสำรวจในปีพ.ศ. 2530 ตามรายงานพบว่ามีปริมาณรวมถึง 150 ตัน ผลการวิเคราะห์พบว่าแกลบเหล่านี้มีอายุ 5,000 ปีก่อนคริสตกาล การปลูกข้าวทำให้เกิดการสะสมเมล็ดพืชส่วนเกินจำนวนมากในสังคมได้ และการเกิดพัฒนาการทางเศรษฐกิจและสร้างความแข็งแกร่งของวัฒนธรรม เกิดการเปลี่ยนแปลงวิวัฒนาการไปสู่ การเลี้ยงสัตว์ในครัวเรือน (และการตั้งถิ่นฐานเป็นหลักแหล่ง) ถึงปัจจุบัน เหอหมู่ตู้เป็นแหล่งวัฒนธรรมข้าวที่เก่าแก่และสมบูรณ์ที่สุดแห่งหนึ่งในโลก การค้นพบนี้ได้เปลี่ยนความเชื่อดั้งเดิมที่ว่าข้าวที่ปลูกในประเทศจีนนำเข้าจากอนุทวีปอินเดีย
แหล่งโบราณคดี
แหล่งโบราณคดีวัฒนธรรมเหอหมู่ตู้ ได้แก่ หลังจากการขุดสำรวจแหล่งโบราณคดีเหอหมู่ตู้ ในปีพ.ศ. 2524 สถาบันวัฒนธรรมและโบราณคดีแห่งมณฑลเจ้อเจียงได้ทำการประเมินการแพร่กระจายของวัฒนธรรมเหอหมู่ตู้ จนถึงขณะนี้มีการค้นพบแหล่งโบราณคดีของวัฒนธรรมเหอหมู่ตู้ 49 แห่ง ในที่ราบหนิงเชา และสองฝั่งแม่น้ำเหยาเจียง
มรดกทางวัฒนธรรม
นักวิชาการโบราณคดีบางคนยืนยันว่าวัฒนธรรมเหอหมู่ตู้อยู่ร่วมสมัยกับ วัฒนธรรมหม่าเจียปัง ทั้งสองวัฒนธรรมแยกจากกันแต่มีการถ่ายทอดทางวัฒนธรรมระหว่างกัน   นักวิชาการคนอื่น ๆ รวมวัฒนธรรมเหอหมู่ตู้ เข้ากับ วัฒนธรรมหม่าเจียปัง
สภาพแวดล้อมทางธรรมชาติ
พื้นที่เหอหมู่ตู้ ตั้งอยู่ทางตอนปลายของ แม่น้ำแยงซี ทำให้มีดินที่อุดมสมบูรณ์จากการทับถมของตะกอนแม่น้ำและทะเลสาบเป็นปัจจัยที่ดีสำหรับการกสิกรรมแบบดั้งเดิม มีแหล่งน้ำอุดมสมบูรณ์ใกล้แหล่งปลูกเหมาะแก่การเจริญเติบโตของข้าวที่ต้องใช้น้ำมาก พบซากของข้าว แกลบ ต้นข้าว และใบข้าวกระจายโดยทั่วไป เป็นหลักฐานของต้นกำเนิดการปลูกข้าวในประเทศจีนและยังบ่งชี้ว่าเป็นการเพาะปลูกข้าวที่เก่าแก่ที่สุดแห่งหนึ่งในประวัติศาสตร์โลก ซากบรรพชีวัน อะมีบา และ ละอองเรณูที่พบในชั้นดินเดียวกันบอกอายุของวัฒนธรรมเหอหมู่ตู้ว่าเกิดและพัฒนาขึ้นในช่วงกลางของสมัยโฮโลซีน (ซึ่งเป็นช่วงที่เรียกว่า Holocene Climatic Optimum - ช่วงภูมิอากาศที่อุ่นที่สุดในสมัยโฮโลซีน) การศึกษาของระดับน้ำทะเลในที่ราบลุ่ม Ningshao ช่วง 7000-5000 ปีก่อนคริสตกาล เปรียบเทียบกับ ช่วง 5000-3900 ปีก่อนคริสตกาล แสดงให้เห็นว่าความต่อเนื่องของการเพิ่มของระดับน้ำทะเล มีผลให้เกิดน้ำท่วมบ่อยในช่วง 5000-3900 ปีก่อนคริสตกาล ยังพบหลักฐานน้ำท่วมใหญ่สองครั้งทำให้ แม่น้ำเหยาเจียง ที่อยู่ใกล้เคียงเปลี่ยนเส้นทาง และยังทำให้ผืนดินเพาะปลูกเดิมถูก ท่วมขังด้วยน้ำทะเล สภาพดินเค็มนี้บังคับให้ชาวเหอหมู่ตู้ละทิ้งถิ่นฐาน
สภาพภูมิอากาศได้รับการสันนิษฐานว่าเป็นเขตร้อนถึงกึ่งเขตร้อนโดยมีอุณหภูมิสูงและมีฝนตกชุกตลอดทั้งปี พื้นที่เหอหมู่ตู้ในช่วงเวลาขณะนั้นเป็นป่าดิบชื้นและป่ากึ่งเขตร้อน สภาพภูมิอากาศแบบนี้ช่วยให้มีความอุดมสมบูรณ์ของป่ามากกว่าปัจจุบันมากและรองรับสัตว์ฝูงใหญ่ มีหมูป่า ควาย และสัตว์ป่าอื่น ๆ เช่น แรดโบราณ ซากสัตว์ป่าจำนวนมากที่ขุดพบในพื้นที่วัฒนธรรมเหอหมู่ตู้ส่วนใหญ่เป็นสัตว์ในตระกูลกวาง ด้วยเหตุนี้วัสดุที่นิยมใช้สร้างเครื่องมือทางการเกษตรในเวลานั้นคือ กระดูก โดยเฉพาะส่วนสะบักของกวางและควายที่ใช้ทำ เสียม (ในภาษาจีน 耜 หมายถึงเครื่องมือใช้ขุดเปิดหน้าดินด้วยแรงคน ซึ่งใช้ทั้งเป็นเสียม หรือ ใบไถ ผานไถ) หนองน้ำที่มีอยู่อย่างหนาแน่นเป็นสภาพแวดล้อมที่ดีทำให้สัตว์น้ำและพืชมีชุกชุมและยังเป็นปัจจัยที่จำเป็นสำหรับการพัฒนาการประมง การล่าสัตว์ และการเพาะพันธุ์พืช ไม้พายที่มีก้านใบคล้ายใบพายที่พบในแหล่งโบราณคดีระบุว่ามีการใช้เรือเพื่อการขนส่งและในกิจกรรมการตกปลาและการล่าสัตว์ ซากของพืชหลายชนิดได้แก่ บัวหลวง (Nelumbo nucifera) โอ๊ก แตงเมลอน ผลกีวีป่า แบล็กเบอร์รี่ พีช ฟ็อกซ์นัท หรือ บัวเคียมซิก และ น้ำเต้า พบได้ที่แหล่งโบราณคดีเหอหมู่ตู้ และ แหล่งโบราณคดีเถียนหลัวชาน ชาวเหอหมู่ตู้ น่าจะเลี้ยง หมู แต่ยังคงการล่า กวาง และ ควายป่า อย่างกว้างขวาง นอกจากนี้ยังมีการตกปลาในปริมาณมากโดยเน้นเฉพาะ ปลาคาร์พ (crucian carp) การทำประมงและการล่าสัตว์นั้นมีหลักฐานจากซาก ฉมวกกระดูก คันธนู และหัวลูกศร
ความอุดมสมบูรณ์จากสภาพภูมิอากาศที่อุ่นและกินเวลานาน ทำให้เป็นช่วงที่ภูมิอากาศดีที่สุด อารยธรรมโบราณที่ยิ่งใหญ่ของโลกหลายแห่งเริ่มต้นขึ้นและเจริญรุ่งเรืองในช่วงเวลาดังกล่าว
ที่อยู่อาศัย
ชาวเหอหมู่ตู้อาศัยอยู่ใน บ้านยกพื้นทรงยาว เป็นลักษณะโรงเรือนรวมของชุมชนพบได้ทั่วไปในพื้นที่เหอหมู่ตู้ และมีลักษณะคล้ายกับที่พบในเกาะบอร์เนียวในปัจจุบัน บ้านยกพื้นและมีราวบันไดยังสะท้อนให้เห็นถึงการปรับตัวให้เข้ากับสภาพแวดล้อมที่อยู่อาศัยที่ร้อนชื้นในภาคใต้ ความแตกต่างของสภาพแวดล้อมทางธรรมชาติทำให้ วัฒนธรรมเหอหมู่ตู้ แตกต่างจากวัฒนธรรมของลุ่มแม่น้ำหวงในตอนเหนือของจีน การสำรวจทางภูมิศาสตร์พบว่า เนินเขาที่อยู่ใกล้กับพื้นที่สร้างเหอหมู่ตู้และทางตะวันออกเฉียงเหนือเป็นทะเลสาบในเวลานั้น ภูมิศาสตร์ลักษณะนี้เหมาะสมที่สุดสำหรับประเภท เรือนยกพื้น (ในภาษาจีนเรียก อาคารแบบรั้วแห้ง (干栏式建筑 dry-fence) คือมีเสาเรียงกันเป็นแถวยาวสำหรับวางคานไม้ มีลักษณะที่คล้ายรั้วไม้) เรือนยกพื้นมีคุณลักษณะที่ช่วยให้ผู้อยู่อาศัยสามารถใช้ชีวิตริมน้ำได้ดี คือ พื้นเรือนมีการระบายอากาศ สามารถป้องกันความชื้นจากพื้นดินได้ระดับหนึ่ง ยังสามารถรับมือน้ำท่วมหลังฝนตกหนัก และป้องกันแมลงที่อาศัยเรี่ยดิน ของเหลือสามารถโยนจากช่องว่างของพื้นและลอยไปกับน้ำ หรือใช้เป็นอาหารสำหรับสุนัขและหมูบนพื้นดิน และพื้นใต้ถุนสามารถสุมไฟเพื่อป้องกันยุงได้ ความสูงของพื้นเรือนยังสามารถป้องกันการโจมตีของศัตรูได้ และหากอาคารอยู่ในที่ดอนก็สามารถลดการระดับการยกพื้นได้เช่นกัน มีการขุดพบส่วนประกอบไม้ทางสถาปัตยกรรมจำนวนมาก เช่น เสาเข็ม คาน แผ่นพื้น ฯลฯ ที่แหล่งโบราณคดีเหอหมู่ตู้ ส่วนประกอบต่างๆถูกประกอบเข้าด้วยเดือยหรือลิ่มไม้ (ลิ้นหมุด) แสดงให้เห็นถึงเทคโนโลยีงานไม้ที่โดดเด่นในเวลานั้น แผ่นลิ้นและร่องลิ้นสามารถประกอบแผ่นไม้สองแผ่นเข้าด้วยกันได้โดยสนิท (ไม่มีช่องว่าง) เทคโนโลยีการก่อสร้างที่พบในแหล่งโบราณคดีเหอหมู่ตู้ อาจกล่าวได้ว่ามีส่วนในการวางรากฐานสำหรับสถาปัตยกรรมไม้ของจีน
สิ่งประดิษฐ์ และงานฝีมือ
ในแง่ของสิ่งประดิษฐ์ เครื่องมือหินมีขนาดค่อนข้างเล็ก ส่วนใหญ่เป็นเครื่องมือล่าสัตว์และตัดเนื้อสัตว์ เช่น ขวาน มีด ซึ่งบางชิ้นมีการประดับตกแต่ง มีการพบเครื่องประดับไม้ "ปลาแกะสลัก" ที่เก่าแก่ที่สุดของจีน ส่วนเครื่องมืออื่น ๆ ได้แก่ เครื่องมือกสิกรรมที่ทำจากกระดูก ด้ามไม้ มีด เสียม และเครื่องทอจำนวนมาก วัฒนธรรมนี้ยังผลิตเครื่องเคลือบเงา (เครื่องเขิน) ชามไม้เคลือบสีแดงที่พิพิธภัณฑ์เจ้อเจียงมีอายุตั้งแต่ 4000 - 5000 ปีก่อนคริสตกาล เชื่อกันว่าเป็นเครื่องเคลือบเงาที่เก่าแก่ที่สุดในโลก เครื่องมือทอผ้า ล้อหมุนปั่นด้าย กระสวยมีรอยหยักที่ปลายทั้งสองข้าง และมีดที่ขุดพบในแหล่งโบราณคดีเหอหมู่ตู้ แสดงให้เห็นว่าผู้คนในยุคหินใหม่ได้เริ่มประดิษฐ์เครื่องทอผ้าด้วยมือแล้ว
เครื่องปั้นดินเผา
วัฒนธรรมเหอหมู่ตู้ได้ผลิต เครื่องปั้นดินเผา ที่มีลักษณะโดดเด่นคือ มักมีสีดำ โดยทั่วไปจะมีการวาดลวดลายพืช และ เรขาคณิตลงบนเครื่องปั้นดินเผา และบางส่วนมีลายเชือก วัฒนธรรมนี้ยังผลิตเครื่องประดับ หยกแกะสลัก งาช้างแกะสลัก และรูปแกะสลักดินขนาดเล็ก เครื่องปั้นดินเผาของวัฒนธรรมเหอหมู่ตู้ ส่วนใหญ่เป็นเครื่องปั้นดินเผาสีดำที่ทำจากการผสมผงถ่านและทรายจำนวนเล็กน้อย และเครื่องปั้นดินเผาสีเทาโคลน ซึ่งทั้งหมดนี้ทำด้วยมือและอุณหภูมิในการเผาคือ 800-930 ℃ มีความบริสุทธิ์ของธาตุเหล็กเพียงร้อยละ 1.5 ใช้แกลบ ลำต้น และใบข้าวเป็นวัสดุในการเผาจำนวนมาก เทคโนโลยีกระบวนการผลิตยังค่อนข้างดั้งเดิม เครื่องปั้นดินเผานี้มีลักษณะค่อนข้างหนาและหยาบ น้ำหนักค่อนข้างเบา ดูดซึมน้ำได้ดี(ความพรุนสูง) และแตกหักง่าย ในวัฒนธรรมเหอหมู่ตู้ช่วงปลายยังคงทำด้วยมือ แต่เครื่องใช้บางอย่างได้รับการตัดแต่งด้วยแป้นหมุนและมีความซับซ้อนมากขึ้น เครื่องปั้นดินเผาบางชนิดมีอุณหภูมิสูงขึ้นและอุณหภูมิในการเผาสูงถึงประมาณ 1,000 ° C
ประเภทของภาชนะ ได้แก่ กาต้มน้ำ หม้อ ถ้วย จานชาม อ่าง ถัง หม้อเตา ฝาและที่รองรับ มักจะมีลวดลายแกะสลักหรือลายทาบเชือก มีเครื่องปั้นดินเผาบางส่วนทาสีด้วยสีน้ำตาลน้ำตาลเข้มของลวดลายของพืช
เครื่องดนตรี
นกหวีดกระดูกจำนวนไม่น้อยที่ขุดพบในวัฒนธรรมเหอหมู่ตู้ อาจเป็นเครื่องดนตรีและเครื่องมือล่าสัตว์ที่จำลองเสียงสัตว์ ยังพบ ขลุ่ยดินเผา (埙 Xun) มีรูปทรงเป็นรูปไข่และกลวงมีรูเป่าเล็ก ๆ ที่ปลายด้านหนึ่ง นอกจากนี้ยังพบเครื่องดนตรีอื่น เช่น กลองไม้
ศาสนา
ชาวเหอหมู่ตู้บูชา ดวงอาทิตย์ และ วิญญาณแห่งความอุดมสมบูรณ์ พวกเขาสร้างพิธีกรรมคนทรง (shamanistic) ของดวงอาทิตย์ และเชื่อว่าเสาโทเทม (totem) รูปนก คือ ความเชื่อเรื่องชีวิตหลังความตาย และผี (วิญญาณ) น่าจะแพร่หลายเช่นกัน
การฝังศพจะหันศีรษะไปทางทิศตะวันออกหรือทิศตะวันออกเฉียงเหนือและส่วนใหญ่ไม่พบสิ่งของตกแต่งสำหรับหลุมฝังศพ เด็กทารกถูกฝังในโลงศพแบบโกศ ส่วนเด็กและผู้ใหญ่ได้รับการฝังศพระดับพื้นดิน ในช่วงต้นวัฒนธรรมชุมชนส่วนใหญ่ไม่มีสถานที่ฝังศพส่วนกลางที่แน่นอน แต่มีการพบที่ฝังศพของเครือตระกูลในช่วงปลายวัฒนธรรม หลุมฝังศพของคนสองกลุ่มที่แยกจากกัน พบสิ่งของฝังศพจำนวนมากอย่างเห็นได้ชัดในที่ฝังศพของชุมชนแห่งนี้ แสดงว่ามีการแต่งงานกันระหว่างสองตระกูล
อ้างอิง
<references group="N" />
ตารางองศา
ตารางองศา (square degree) เป็นหน่วยที่ไม่ใช่หน่วยเอสไอของมุมตัน เป็นมุมตันที่ตัดทรงกลมที่มีพื้นที่เท่ากับสี่เหลี่ยมจัตุรัสที่มีด้านยาว 1 องศา สัญลักษณ์หน่วยของตารางองศามักจะใช้เป็น deg 2
(sr คือ สเตอเรเดียน msr คือมิลลิสเตอเรเดียน) และในทางกลับกัน
ตารางองศามักใช้เพื่อแสดงขนาดของกลุ่มดาว อย่างไรก็ตาม ในระบบเอสไอไม่ได้ใช้หน่วยนี้ หน่วยเอสไอของมุมตัน (หน่วยอนุพัทธ์เอสไอ) คือสเตอเรเดียน
การใช้งาน
มุมตันของทรงกลมทั้งหมด (หรือทรงกลมท้องฟ้าทั้งหมด) คือ 4 sr ≈ 12.566 370 614 sr ≈ 41 252.961 249 deg2
อีบราร์ คาราคูร์ต
อีบราร์ คาราคูร์ต (Ebrar Karakurt) เกิดเมื่อวันที่ 17 เดือนมกราคม ค.ศ. 2000 เป็นนักวอลเลย์บอลหญิงชาวตุรกี เล่นในตำแหน่งตัวตบตรงข้ามหัวเสา ปัจจุบันเล่นในทีมอีกอร์ โนวารา ในประเทศอิตาลี และเป็นนักกีฬาทีมวอลเลย์บอลหญิงทีมชาติตุรกี
ทีมชาติ
ต่อมาคาราคูร์ตติดทีมชาติชุดเยาวชนอายุไม่เกิน 23 ปี และสามารถนำทีมชาติตุรกีคว้าแชมป์วอลเลย์บอลหญิงชิงแชมป์โลก รุ่นอายุไม่เกิน 23 ปี 2017 ณ ประเทศสโลวิเนียมาครอง และพัฒนาฝีมือจนได้ติดทีมชาติชุดใหญ่ในปี พ.ศ. 2561 เป็นต้นมา
ในเดือนสิงหาคม พ.ศ. 2564 คาราคูร์ตถูกหนังสือพิมพ์ของตุรกีฉบับหนึงนำเสนอข่าวเกี่ยวกับความสัมพันธ์กับหญิงสาว และถูกผู้นำทางศาสนาในตุรกีวิพากษ์วิจารณ์ แต่สหพันธ์วอลเลย์บอลของตุรกี และนักวอลเลย์บอลหญิงทีมชาติตุรกีบางส่วน ได้ออกมาแสดงจุดยืนสนับสนุนคาราคูร์ต
ไมเคิล บี. จอร์แดน
บทบาททางโทรทัศน์ของจอร์แดน ได้แก่ Wallace ในซีรีส์ของเอชบีโอเรื่อง The Wire (2002) และ Vince Howard ในซีรีส์ดราม่าของเอ็นบีซีเรื่อง Friday Night Lights (2552-2554); และเขายังปรากฏตัวในละครโทรทัศน์เรื่อง All My Children (2003–2006) ผลงานภาพยนตร์เรื่องอื่น ๆ ของเขา ได้แก่ Red Tails (2012), Chronicle (2012), That Awkward Moment (2014) และ Fantastic Four (2015) ซึ่งเขารับบท Human Torch
ไนน์เอ็นเตอร์เทน อวอร์ดส์
งานประกาศผลรางวัล ไนน์เอ็นเตอร์เทน อวอร์ด (Nine Entertain Awards) เป็นงานประกาศผลรางวัลแก่บุคคลในวงการบันเทิง ทั้งเบื้องหน้าและเบื้องหลัง ซึ่งจัดโดย ฝ่ายธุรกิจไนน์เอ็นเตอร์เทน สายงานโทรทัศน์ บริษัท อสมท จำกัด (มหาชน) โดยงานนี้จัดขึ้นเป็นประจำทุกปี ณ หอประชุมใหญ่ ศูนย์วัฒนธรรมแห่งประเทศไทย (ยกเว้นครั้งที่ 5 ที่จัดที่โรงละครแห่งชาติ) รวมถึงมีการถ่ายทอดงานทางสถานีโทรทัศน์โมเดิร์นไนน์ทีวี และ ทีวีดิจิตอล MCOT HD ช่อง 30 ด้วยเช่นกัน
ประวัติ
การจัดการประกาศผลรางวัล “ไนน์เอ็นเตอร์เทน อวอร์ดส์” เกิดจากความตระหนักถึงปัญหาที่เกิดขึ้นในสังคม ซึ่งปัจจุบันสื่อมวลชน โดยเฉพาะอย่างยิ่งสื่อบันเทิงมีบทบาท และอิทธิพลทั้งทางตรง และทางอ้อมต่อการดำเนินชีวิต และวิธีคิดของประชาชนมากกว่าในอดีต เพราะประชาชนสามารถเข้าถึง หรือบริโภคสื่อได้หลากหลายช่องทาง และรวดเร็วยิ่งขึ้น ประกอบกับการดำเนินงานของสื่อมีการแข่งขันสูงขึ้น ช่วงชิงความสด ใหม่ ทันเหตุการณ์ และไม่ยึดติดกับกรอบหรือขนบเดิมๆ จนกระทั่งบางครั้ง อาจขาดการตรวจสอบ ที่รอบคอบเพียงพอ สิ่งที่ตามมาคือ การนำเสนอข่าวสาร และสาระบันเทิงของสื่อมวลชน กลายเป็นดาบสองคมที่ให้ทั้งคุณและโทษ แก่ผู้บริโภค กล่าวคือ ขณะที่สื่อทำหน้าที่ให้ความรู้ และความบันเทิงแก่ประชาชนอยู่นั้น ในนาทีเดียวกัน สื่อก็อาจยัดเยียดแนวความคิด และพฤติกรรมที่ไม่เหมาะสม หรือปลูกฝังค่านิยมผิดๆ แก่ประชาชนได้เช่นเดียวกัน โดยเฉพาะอย่างยิ่งกับเด็กและเยาวชน ที่ยังรู้เท่าไม่ถึงการณ์ และผู้ที่ไม่รู้เท่าทันสื่อมวลชน
ไมเคิล บี. จอร์แดน
ในปี ค.ศ. 2020 จอร์แดนได้รับเลือกให้เป็นหนึ่งใน 100 บุคคลที่มีอิทธิพลมากที่สุดในโลกจากนิตยสารไทม์ และ Sexiest Man Alive ของนิตยสาร People ในปี ค.ศ. 2020 เดอะนิวยอร์กไทมส์ ได้จัดอันดับให้เขาเป็น อันดับ 15 ในรายชื่อ 25 นักแสดงที่ยิ่งใหญ่ที่สุดในศตวรรษที่ 21
ไนน์เอ็นเตอร์เทน อวอร์ดส์
สีสันและเอกลักษณ์ของงาน
เอกลักษณ์และสีสันของงานประกาศผลรางวัลไนน์ เอนเทอร์เทน อวอร์ดส์ คือ การที่ไม่มีการแบ่งแยกค่ายสังกัดหรือสถานีโทรทัศน์ต่างๆโดยเปิดโอกาสให้บุคคลในวงการบันเทิงทุกคนได้มีโอกาสรับรางวัลอันทรงเกียรติ โดยหน้างาน บริเวณหน้าหอประชุมใหญ่ศูนย์วัฒนธรรมแห่งประเทศไทย ก่อนที่จะเริ่มงานภายในหอประชุม จะมีแฟชั่นของบุคคลในวงการบันเทิงทั้ง ดารา นักร้อง รวมถึงคนเบื้องหลังในวงการบันเทิง บนพรมม่วง (Purple Carpet) โดยในงานประกาศผลรางวัลไนน์เอนเทอร์เทน อวอร์ดส์ ครั้งที่ 2 ปี พ.ศ. 2552 นี้ ได้มีศิลปินกลุ่มจากประเทศเกาหลี วง ทูพีเอ็ม (2PM) มาสร้างสีสันและร่วมแสดงโชว์พิเศษบนเวทีด้วย
เพลงประจำการประกาศผลรางวัล
เพลงธีม หรือ เพลงประจำการประกาศผลรางวัลไนน์เอ็นเตอร์เทน อวอร์ดส์ คือเพลง "ด้วยหัวใจ" แต่งเนื้อร้องโดยนวฉัตร (สมควร มีศิลปสุข) และทำนองโดยอภิไชย เย็นพูนสุข ซึ่งในแต่ละปีจะมีผู้ขับร้องผลัดเปลี่ยนขึ้นมาขับร้องเพลงนี้เพื่อเปิดงานอย่างเป็นทางการ โดยศิลปินที่เคยได้รับหน้าที่ในการขับร้องเพลงนี้ ได้แก่
ประติมากรรมรางวัล
จากแนวความคิดที่ บมจ.อสมท ต้องการมอบ รางวัลไนน์ เอนเทอร์เทน อวอร์ดส์ ให้แก่คนบันเทิงที่มี ความประพฤติดี มีน้ำใจต่อผู้อื่น และบำเพ็ญตนเป็นประโยชน์ต่อสังคม เพื่อยกย่องให้เป็นแบบอย่างที่ดีสำหรับเยาวชน และประชาชนทั่วไป ศิลปิน (นายวิจิตร อภิชาติเกรียงไกร) จึงได้ออกแบบประติมากรรม รางวัลนี้ บนพื้นฐานของหลักเกณฑ์ดังกล่าว โดยกำหนดเป็นงานประติมากรรมสำริด รูปบุคคลยืนโค้งคำนับ รับเสียงปรบมือ ดังรายละเอียดต่อไปนี้
ประเภทรางวัล
รางวัลในงานประกาศผลไนน์ เอนเตอร์เทน อวอร์ดส์ แบ่งออกเป็น 13 สาขา ดังนี้
ต่อมาในปี 2552 ซึ่งงานประกาศผลไนน์เอ็นเตอร์เทน อวอร์ดส์ จัดขึ้นเป็นครั้งที่ 2 ได้มีการปรับเปลี่ยนรางวัลโดยนำเอารางวัล คนเบื้องหลังชายและหญิงแห่งปี มารวมกันเป็นรางวัลเดียว เป็นรางวัล บุคคลเบื้องหลังแห่งปี และเพิ่มรางวัล ทีมสร้างสรรค์แห่งปี ขึ้นมา
และในปี 2554 ซึ่งงานประกาศผลไนน์เอ็นเตอร์เทน อวอร์ดส์ จัดขึ้นเป็นครั้งที่ 4 ได้มีการปรับเปลี่ยนรางวัลโดยนำเอารางวัล นักร้องชายและหญิงแห่งปี มารวมกันเป็นรางวัลเดียว เป็นรางวัล นักร้องเดี่ยวแห่งปี และเพิ่มรางวัล นักร้องกลุ่มแห่งปี ขึ้นมา
รางวัลพระราชทานบันเทิงเทิดธรรม
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงพระกรุณาโปรดเกล้าฯ พระราชทานรางวัลเกียรติยศ ที่ทรงคุณค่าที่สุดของวงการบันเทิง รางวัล “บันเทิงเทิดธรรม” เพื่อเชิดชูเกียรติคนบันเทิงที่มีคุณภาพและคุณธรรม ในโอกาสที่บริษัท อสมท จำกัด (มหาชน) จะจัดงานประกาศผลรางวัลบันเทิงยอดเยี่ยมแห่งปี “ไนน์เอ็นเตอร์เทนอวอร์ด” จึงได้นำความขึ้นกราบบังคมทูล สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เพื่อขอพระราชทานถ้วยรางวัลเกียรติยศ “บันเทิงเทิดธรรม” เพื่อเป็นการยกย่องเชิดชูเกียรติ และเป็นขวัญกำลังใจ แก่ศิลปินนักแสดงที่มีความประพฤติดี ยึดมั่นในคุณธรรม และสร้างสรรค์ผลงานคุณภาพ เป็นเกียรติประวัติแก่วงการบันเทิงสืบต่อไป
ไนน์ เอ็นเตอร์เทน อวอร์ดส์ ครั้งที่ 1
งานประกาศผลรางวัล ไนน์ เอนเตอร์เทน อวอร์ดส์  ครั้งที่ 1 (Nine Entertain Awards 2008)   จัดขึ้น  เมื่อวันที่ 29 พฤษภาคม 2551 ณ  หอประชุมใหญ่ ศูนย์วัฒนธรรมแห่งประเทศไทย และมีการถ่ายทอดผ่านทางสถานีโทรทัศน์โมเดิร์นไนน์ทีวี ด้วยเช่นกัน
ไนน์ เอ็นเตอร์เทน อวอร์ดส์ ครั้งที่ 2
งานประกาศผลรางวัล ไนน์ เอนเตอร์เทน อวอร์ดส์  ครั้งที่ 2 (Nine Entertain Awards 2009)   จัดขึ้น  เมื่อวันที่ 26 กุมภาพันธ์ 2552 ณ  หอประชุมใหญ่ ศูนย์วัฒนธรรมแห่งประเทศไทย และมีการถ่ายทอดผ่านทางสถานีโทรทัศน์โมเดิร์นไนน์ทีวี ด้วยเช่นกัน
ไนน์ เอ็นเตอร์เทน อวอร์ดส์ ครั้งที่ 3
งานประกาศผลรางวัล ไนน์ เอ็นเตอร์เทน อวอร์ดส์  ครั้งที่ 3 (Nine Entertain Awards 2010)   จัดขึ้น  เมื่อวันที่ 25 มีนาคม 2553 ณ  หอประชุมใหญ่ ศูนย์วัฒนธรรมแห่งประเทศไทย และมีการถ่ายทอดผ่านทางสถานีโทรทัศน์โมเดิร์นไนน์ทีวี ด้วยเช่นกัน
ไนน์ เอ็นเตอร์เทน อวอร์ดส์ ครั้งที่ 4
งานประกาศผลรางวัล ไนน์เอ็นเตอร์เทน อวอร์ดส์  ครั้งที่ 4 (Nine Entertain Awards 2011)   จัดขึ้น  เมื่อวันที่ 17 มีนาคม 2554 ณ  หอประชุมใหญ่ ศูนย์วัฒนธรรมแห่งประเทศไทย และมีการถ่ายทอดผ่านทางสถานีโทรทัศน์โมเดิร์นไนน์ทีวี ด้วยเช่นกัน
ไนน์ เอนเตอร์เทน อวอร์ดส์ ครั้งที่ 5
งานประกาศผลรางวัล ไนน์เอ็นเตอร์เทน อวอร์ดส์  ครั้งที่ 5 (Nine Entertain Awards 2012)   จัดขึ้น  เมื่อวันที่ 14 มีนาคม 2555 ณ  โรงละครแห่งชาติ และมีการถ่ายทอดผ่านทางสถานีโทรทัศน์โมเดิร์นไนน์ทีวี ด้วยเช่นกัน
ไนน์เอ็นเตอร์เทน อวอร์ดส์ ครั้งที่ 6
งานประกาศผลรางวัล ไนน์เอ็นเตอร์เทน อวอร์ดส์  ครั้งที่ 6 (Nine Entertain Awards 2013)  จัดขึ้น  วันที่ 21 มีนาคม พ.ศ. 2556 ณ หอประชุมใหญ่ ศูนย์วัฒนธรรมแห่งประเทศไทย และมีการถ่ายทอดผ่านทางสถานีโทรทัศน์โมเดิร์นไนน์ทีวี ด้วยเช่นกัน
ไนน์เอ็นเตอร์เทน อวอร์ดส์ ครั้งที่ 8
งานประกาศผลรางวัล ไนน์เอ็นเตอร์เทน อวอร์ดส์  ครั้งที่ 8 (Nine Entertain Awards 2015)  จัดขึ้น  เมื่อวันที่ 14 พฤษภาคม 2558   ณ หอประชุมใหญ่ ศูนย์วัฒนธรรมแห่งประเทศไทย และมีการถ่ายทอดผ่านทางสถานีโทรทัศน์โมเดิร์นไนน์ทีวี ด้วยเช่นกัน
ไนน์เอ็นเตอร์เทน อวอร์ดส์ ครั้งที่ 10
งานประกาศผลรางวัล ไนน์เอ็นเตอร์เทน อวอร์ดส์  ครั้งที่ 10 (Nine Entertain Awards 2017)  จัดขึ้น  เมื่อวันที่ 8 มิถุนายน 2560   ณ หอประชุมใหญ่ ศูนย์วัฒนธรรมแห่งประเทศไทย และมีการถ่ายทอดผ่านทางสถานีโทรทัศน์ช่อง 9 เอ็มคอตเอชดี ด้วยเช่นกัน
ไนน์เอ็นเตอร์เทน อวอร์ดส์ ครั้งที่ 11
งานประกาศผลรางวัล ไนน์เอ็นเตอร์เทน อวอร์ดส์  ครั้งที่ 11 (Nine Entertain Awards 2018)  จัดขึ้น  เมื่อวันที่ 8 มิถุนายน 2561   ณ หอประชุมใหญ่ ศูนย์วัฒนธรรมแห่งประเทศไทย และมีการถ่ายทอดผ่านทางสถานีโทรทัศน์ช่อง 9 เอ็มคอตเอชดี และ เฟซบุ๊ก ของ ไนน์เอ็นเตอร์เทน ด้วยเช่นกัน
ไนน์เอ็นเตอร์เทน อวอร์ดส์ ครั้งที่ 12
งานประกาศผลรางวัล ไนน์เอ็นเตอร์เทน อวอร์ดส์  ครั้งที่ 12 (Nine Entertain Awards 2019)  จัดขึ้น  เมื่อวันที่ 20 มิถุนายน 2562   ณ หอประชุมใหญ่ ศูนย์วัฒนธรรมแห่งประเทศไทย และมีการถ่ายทอดผ่านทางสถานีโทรทัศน์ช่อง 9 เอ็มคอตเอชดี และ เฟซบุ๊ก ของ ไนน์เอ็นเตอร์เทน ด้วยเช่นกัน
เจสัน ฟลอม
เจสัน ฟลอม (Jason Flom) เป็นผู้บริหารอุตสาหกรรมดนตรี และปัจจุบันเป็นผู้บริหารสูงสุดของสังกัดลาวาเรเคิดส์ เขาเคยเป็นประธานและผู้บริหารสูงสุดของสังกัดแอตแลนติกเรเคิดส์ เวอร์จินเรเคิดส์ และแคปิตอลมิวสิกกรุ๊ปด้วย ใน ค.ศ. 1995 เขาก่อตั้งสังกัดลาวาเรเคิดส์ เขายังเป็นคนชอบทำบุญ คอยสนับสนุนประเด็นต่าง ๆ ทางการเมืองและสังคม
หัวข้อหนึ่งในนิตยสารเดอะนิวยอร์กเกอร์ เรียกฟลอมว่าเป็น "หนึ่งในนักบันทึกเสียงที่ประสบความสำเร็จที่สุดใน 20 ปีที่ผ่านมา" ฟลอมเป็นลูกชายของทนายความผู้ล่วงลับ โจเซฟ ฟลอม
สโมสรฟุตบอลโดม
โดม เอฟซี เป็นสโมสรฟุตบอลอาชีพในประเทศไทย โดยเป็นทีมในโครงการพัฒนาฟุตบอลของมหาวิทยาลัยธรรมศาสตร์ และดำเนินการโดยมูลนิธิฟุตบอลธรรมศาสตร์ ปัจจุบันเข้าร่วมการแข่งขันในไทยแลนด์ อเมเจอร์ลีก โซนกรุงเทพมหานคร
ประวัติ
สโมสรโดม เอฟซี ก่อตั้งขึ้นเมื่อราวเดือนธันวาคม 2557 โดยเป็นหนึ่งในโครงการพัฒนาฟุตบอลของมหาวิทยาลัยธรรมศาสตร์ ซึ่งได้มีการยื่นเรื่องให้กับสมาคมฟุตบอลแห่งประเทศไทยฯในการส่งทีมเข้าแข่งขันฟุตบอลดิวิชั่น 2 เมื่อปี 2556 แต่ไม่ผ่านการพิจารณา อย่างไรก็ตามสโมสรได้นำแผนดังกล่าวมาปรับปรุงและได้ยื่นเรื่องเสนอต่อสมาคมฟุตบอลอีกครั้งในปี 2557 และได้รับอนุมัติให้เข้าร่วมการแข่งขัน โดยอยู่ในโซนกรุงเทพและภาคกลาง
แต่เดิม เคยการผลักดันของเหล่าศิษย์เก่าให้มีการตั้งสโมสรฟุตบอลอาชีพหลายปี แล้ว แต่ยังไม่ประสบความสำเร็จ เพราะยังไม่ได้หารือกันอย่างจริงจัง ซึ่งเมื่อปี 2552 ก็มีการนำแนวคิดตั้งสโมสรดังกล่าวเข้ามาพูดถึง หลังจากทีมมหาวิทยาลัยกรุงเทพฯ และ จุฬาลงกรณ์มหาวิทยาลัย ประสบความสำเร็จในการพัฒนานักกีฬาฟุตบอล
สโมสรโดม เอฟซี เป็นสโมสรฟุตบอลของชาวธรรมศาสตร์ มีเป้าหมายเพื่อพัฒนานักกีฬา ป้อนเข้าสู่ระดับชาติอย่างต่อเนื่อง ผ่านโครงการพัฒนากีฬาฟุตบอล โดยไม่ใช้นักกีฬาต่างชาติ และมีฐานแผนบอลอยู่รอบพื้นที่มหาวิทยาลัยธรรมศาสตร์ ศูนย์รังสิต อ.คลองหลวง จ.ปทุมธานี และศิษย์เก่าทั่วประเทศ ผ่านการบริหารงานร่วมของมูลนิธิฟุตบอลธรรมศาสตร์ และศูนย์บริการการกีฬามหาวิทยาลัยธรรมศาสตร์
สโมสรโดม เอฟซี มีสำนักงานตั้งอยู่ที่ ยิมเนเซียม 7, มหาวิทยาลัยธรรมศาสตร์ ศูนย์รังสิต
สนามแข่งขัน
สโมสรโดม เอฟซี ใช้สนามธรรมศาสตร์ สเตเดียม เป็นสนามเหย้า โดยเป็นสนามฟุตบอลมาตรฐาน เป็นเก้าอี้ทั้งสนาม ขนาดความจุ 20,000 ที่นั่ง และมีสิ่งอำนวยความสะดวกครบถ้วน ประกอบไปด้วย
การปิดประเทศอินเดียเนื่องด้วยการระบาดทั่วของโควิด-19
หลังการสิ้นสุดการประกาศปิดเมืองทั่วประเทศครั้งแรก รัฐบาลประจำรัฐและหน่วยงานที่ปรึกษามีความเห็นพ้องให้ขยายการปิดเมืองต่อไปอีก โดยรัฐบาลของรัฐโอริศาและรัฐปัญจาบได้ขยายการปิดเมืองออกไปถึงวันที่ 1 พฤษภาคม ตามด้วยรัฐมหาราษฏระ, รัฐกรณาฏกะ, รัฐเบงกอลตะวันตก และรัฐเตลังคานา ต่อมาในวันที่ 14 เมษายน นายกรัฐมนตรีนเรนทระ โมที ได้ขยายการปิดเมืองทั้งประเทศ (nationwide lockdown) ออกไปจนถึงวันที่ 3 พฤษภาคม พร้อมมีนโยบายผ่อนปรนเสริมตั้งแต่วันที่ 20 เมษายนในภูมิภาคที่ได้ควบคุมการติดเชื้อสำเร็จ
ในวันที่ 1 พฤษภาคม รัฐบาลกลางได้ประกาศขยายการปิดเมืองทั่วประเทศออกไปอีกสองสัปดาห์ จนถึงวันที่ 17 พฤษภาคม รัฐบาลได้แบ่งประเทศอินเดียออกเป็นสามเขต คือเขตสีเขียว สีแดง และสีส้ม โดยมีมาตรการผ่อนปรนแตกต่างกันไป
ดราวน์ (เพลงบริงมีเดอะฮอไรซัน)
"ดราวน์" (Drown) เป็นซิงเกิลที่ออกจำหน่ายโดยวงดนตรีร็อกชาวอังกฤษ บริงมีเดอะฮอไรซัน เมื่อวันที่ 21 ตุลาคม พ.ศ. 2557 ในบีบีซีเรดิโอ 1 และออกจำหน่ายในไอทูนส์เมื่อวันที่ 6 ธันวาคม พ.ศ. 2557 เพลง "ดราวน์" ได้รับการวิจารณ์จากในหมู่แฟนเพลงและนักวิจารณ์เพลง ซึ่งบางคนไม่พอใจกับการที่วงได้ละทิ้งความเป็นเมทัลคอร์และเดทคอร์ที่วงเคยเล่นเมื่อช่วงแรกของวง
การประกาศและการออกจำหน่าย
ทางวงได้ประกาศว่าจะมีซิงเกิลใหม่เมื่อวันที่ 13 ตุลาคม พ.ศ. 2557 แล้วปล่อยออกมาในวันที่ 21 ตุลาคม พ.ศ. 2557 บนยูทูบโดยบังเอิญเนื่องจากเป็นความผิดพลาดของเอพิทาพเรเคิดส์ ค่ายเพลงที่วงสังกัดในสหรัฐอเมริกา ต่อมาจึงได้รับการเผยแพร่อย่างเป็นทางการครั้งแรกในบีบีซีเรดิโอ 1 ในวันเดียวกัน หลังจากที่ออกอากาศในบีบีซีเรดิโอ 1 แล้ว โอลิเวอร์ ไซกส์ก็ได้รับการสัมภาษณ์โดย Zane Lowe โดยให้สัมภาษณ์ว่าเพลง "ดราวน์" จะไม่อยู่ในสตูดิโออัลบั้มใด ๆ ของวง แต่แล้ว เพลงนี้ก็ได้ไปอยู่ในแทร็กลำดับที่ 9 ในอัลบั้ม แดตส์เดอะสปิริต ที่ออกจำหน่ายในปี พ.ศ. 2558 แต่จะทำการบันทึกใหม่
เมื่อวันที่ 7 ธันวาคม พ.ศ. 2557 ได้มีประกาศว่าเพลง "ดราวน์" จะออกจำหน่ายในไอทูนส์ ซึ่งออกจำหน่ายเมื่อวันที่ 3 พฤศจิกายน พ.ศ. 2557 ในอเมริกาเหนือ และวันที่ 7 ธันวาคม พ.ศ. 2557 ในสหราชอาณาจักร
คลองมหาวงษ์
คลองมหาวงษ์ เป็นคลองที่เชื่อมต่อคลองสำโรงกับแม่น้ำเจ้าพระยา ในพื้นที่จังหวัดสมุทรปราการ ด้วยแนวคลองที่โค้งโอบกว้างเช่นนี้จึงน่าจะเป็นที่มาของชื่อ "คลองมหาวงษ์"
ระยะแรกมีแนวขนานกับคลองสำโรงและตื้นเขินหายไป บางส่วนมาปรากฏชัดอีกครั้งบริเวณวัดด่านสำโรงโดยตีโค้งลงทิศใต้ วกมาออกแม่น้ำเจ้าพระยาเหนือตัวสมุทรปราการเล็กน้อย โดยเมืองสมุทรปราการในรัชกาลพระบาทสมเด็จพระพุทธเลิศหล้านภาลัย พระองค์โปรดเกล้าฯ ให้พระเจ้าลูกเธอ กรมหมื่นเจษฎาบดินทร์เป็นแม่กองไปคุมการสร้างเมืองสมุทรปราการกว่า 3 ปี บริเวณระหว่างคลองปากน้ำและคลองมหาวงษ์ จึงแล้วเสร็จใน พ.ศ. 2465 เมื่อตอนที่สร้างเมือง มีการกวาดต้อนกลุ่มชาวลาวมาอยู่แถบคลองมหาวงศ์ ภายหลังส่วนใหญ่ย้ายกลับไปนครนายก
วัดวาอารามบริเวณคลองมหาวงษ์ไม่พบหลักฐานที่เก่าจนถึงสมัยอยุธยาชัดเจนนัก มีวัดที่ตั้งอยู่ปากคลองมหาวงษ์คือ วัดมหาวงษ์สร้างขึ้นเมื่อประมาณ พ.ศ. 2339 ในรัชสมัยพระบาทสมเด็จพระพุทธเลิศหล้านภาลัย นอกจากนั้นยังมีประตูระบายน้ำคลองมหาวงษ์ฝั่งแม่น้ำเจ้าพระยา สร้างเสร็จเมื่อ พ.ศ. 2564
ไทม์ 100
ไทม์ 100 (Time 100; มักเรียกว่า TIME 100) เป็นรายการประจำปีของ 100 บุคคลที่ทรงอิทธิพลที่สุดในโลก ซึ่งรวบรวมโดยนิตยสารไทม์ของสหรัฐ ตีพิมพ์ครั้งแรกในปี พ.ศ. 2542 ซึ่งเป็นผลมาจากการถกเถียงกันในหมู่นักวิชาการ, นักการเมือง และนักข่าวชาวอเมริกัน รายการนี้เป็นรายการประจำปีที่ได้รับการเผยแพร่อย่างมาก ผู้ที่ปรากฏชื่อในรายการนี้มักถูกมองว่าเป็นเกียรติ และไทม์ประกาศอย่างแน่วแน่ว่า ผู้ที่อยู่ในรายการได้รับการยอมรับถึงการเปลี่ยนแปลงโลก โดยไม่คำนึงถึงผลของการกระทำของพวกเขา รายชื่อบุคคลที่ทรงอิทธิพลในขั้นสุดท้ายได้รับการคัดเลือกโดยบรรณาธิการไทม์ โดยได้รับการเสนอชื่อมาจากศิษย์เก่า Time 100 และบุคลากรผู้เขียนนิตยสารระดับนานาชาติ เฉพาะผู้ชนะจากการสำรวจความคิดเห็นของผู้อ่านซึ่งดำเนินการหลายวันก่อนที่จะเปิดเผยรายชื่ออย่างเป็นทางการเท่านั้นที่ได้รับเลือกจากประชาชนทั่วไป งานกาล่าที่ระลึกที่เกี่ยวข้องจัดขึ้นเป็นประจำทุกปีในแมนฮัตตัน, นิวยอร์ก
ในปี พ.ศ. 2562 ไทม์ได้เริ่มเผยแพร่รายการ ไทม์ 100 เนกซ์ ซึ่งแสดงให้เห็นถึงบุคคลดาวรุ่ง 100 คนที่กำลังกำหนดอนาคตของธุรกิจ, บันเทิง, กีฬา, การเมือง, วิทยาศาสตร์, สุขภาพ และอื่น ๆ